**Kasper Simontaival** (s. 11. tammikuuta 2002 Orivesi) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan keskushyökkääjä. Simontaival laukoo oikealta.

Ura
---

### Seuraura

Simontaival aloitti jääkiekkoilun Oriveden Fortunassa jo kaksivuotiaana, kunnes hän muutti kuusivuotiaana perheineen Tampereelle ja siirtyi Tapparaan. Simontaival toimi kaudella 2016–2017 seuran B-nuorten varakapteenina. Hän teki C-nuorten SM-karsinnoissa 22 ottelussa tehot 42+20=62, joilla Simontaival voitti sarjan maalipörssin ja sijoittui pistepörssissä toiseksi edellään vain TPS:n Leevi Teissala. Hänen maalikeskiarvonsa (1.91) on C-nuorten SM-karsintojen kaikkien aikojen toiseksi kovin. Ainostaan Teemu Pulkkinen on saavuttanut korkeamman maalikeskiarvon (2.36), kun hän teki kaudella 2006–2007 11 ottelussa 26 maalia. Simontaival valittiin kauden päätteeksi C-nuorten SM-sarjan toiseen tähdistökentälliseen.

Kaudella 2017–2018 Simontaival oli B-nuorten SM-sarjan pudotuspeleissä tehoilla 4+6=10 Tapparan paras maalintekijä ja hän jakoi joukkueen sisäisen pistepörssin voiton Patrik Puistolan kanssa. Heidän edellään sarjan pistepörssissä oli vain HIFK:n Niklas Nordgren. Simontaival voitti kauden päätteeksi B-nuorten SM-hopeaa.

Kesällä 2018 Simontaival nostettiin Tapparan SM-liigajoukkueen harjoitusvahvuuteen. Hän aloitti kauden 2018–2019 seuran A-nuorissa, kunnes Simontaival teki liigadebyyttinsä runkosarjan viidennellä kierroksella 26. syyskuuta 2018 Rauman Lukkoa vastaan. Hänet merkittiin Tapparan nelosketjun oikeaan laitaan Matti Järvisen ja Joona Luodon viereen. Simontaival sai ottelussa jääaikaa 6.12 minuuttia. Hän sai syöttöpisteen Matti Järvisen tekemään maaliin, mutta keräsi ottelusta teholukeman –1. Simontaival toimi myös Tapparan alivoiman sijaiskärsijänä, kun Otso Rantakari sai toisessa erässä 2+10-minuutin rangaistuksen selästä taklaamisesta. Hän pelasi Tapparan miesten joukkueessa kauden aikana viisi runkosarja- ja kaksi Mestarien liigan ottelua tehden kaksi syöttöpistettä. Simontaival pelasi valtaosan kaudestaan myös lainalla Mestis-joukkue Lempäälän Kisassa, jossa hän teki 21 runkosarjaottelussa tehot 5+9=14.

Toukokuussa 2019 Simontaival teki Tapparan kanssa kaksivuotisen SM-liigasopimuksen. Hän pelasi suurimman osan kaudesta 2019–2020 seuran A-nuorissa, joiden sisäisen pistepörssin voiton Simontaival jakoi Aku Kinnarin kanssa tehoilla 25+32=57. He jakoivat A-nuorten SM-liigan alku- ja runkosarjan yhteenlasketun pistepörssin neljännen sijan. Simontaival valittiin sarjan tammikuun kuukauden nuoreksi pelaajaksi. Runkosarjan päätteeksi hänet valittiin A-nuorten SM-liigan ensimmäiseen tähdistökentälliseen. Simontaival pelasi Tapparan SM-liigajoukkueessa kauden aikana neljä runkosarja- ja kaksi CHL-ottelua ilman tehopisteitä. Hän pelasi kauden aikana myös kuusi ottelua lainalla Mestis-joukkue Kooveessa.

Los Angeles Kings varasi Simontaipaleen kolmannella kierroksella 66. pelaajana NHL:n varaustilaisuudessa 2020. Samana vuonna hänet varasi myös OHL-joukkue Ottawa 67’s 117. pelaajana CHL:n varaustilaisuudessa. Hän aloitti kauden 2020–2021 kuitenkin Tapparan SM-liigajoukkueessa, kun OHL-kautta ei lopulta pelattu ollenkaan Ontarion provinssin koronavirusrajoitusten vuoksi. Simontaipaleen rooli Tapparassa jäi verrattain melko pieneksi, mutta hän sai SM-liigassa kuitenkin täyteen varsinaisen tulokaskautensa pelaten 30 runkosarjaottelua tehopistein 3+4=7 ja kolme playoff-ottelua ilman tehopisteitä. Simontaival teki liigauransa avausmaalin 19. tammikuuta 2021 tasavajaalla JYPiä vastaan. Hän sai ottelussa myös syöttöpisteen Teemu Suhosen tekemään maaliin. Hän pelasi kauden aikana myös viisi ottelua lainalla Mestis-joukkue TUTO Hockeyssa tehden niissä tehot 3+4=7.

Simontaival siirtyi kaudeksi 2021–2022 kolmivuotisella sopimuksella Kalevan Palloon. Seuran urheilutoimenjohtajana toimii häntä Suomen juniorimaajoukkueissa valmentanut Anssi Laine. Lokakuussa 2021 Simontaival joutui yli kuukaudeksi sivuun loukkaantumisen vuoksi. Joulukuussa 2021 KalPa lainasi hänet ja puolustaja Roope Laavaisen kolmen ottelun ajaksi Rauman Lukkoon, kun joukkueesta oli koronaviruskaranteenin ja muiden eri syiden vuoksi poissa useita pelaajia. Simontaival teki lopulta yhteensä 36 runkosarjaottelussa tehot 7+7=14. Kaudella 2022–2023 hän teki SM-liigan yhden kauden piste-ennätyksensä tehtyään 49 runkosarjaottelussa tehot 10+14=24. Lokakuussa 2022 Simontaival joutui yli kuukaudeksi sivuun loukkaantumisen vuoksi.

Kaudella 2023–2024 Simontaival teki 10. tammikuuta 2024 vieraissa Vaasan Sportia vastaan SM-liigauransa ensimmäisen kypärätempun. Hän rikkoi ottelun kolmannella ja kauden 11. osumallaan oman liigauransa yhden kauden maaliennätyksen. KalPa hävisi ottelun kuitenkin lukemin 6–4 ja myös Sportin Simon Hjalmarsson onnistui kypärätempussa. Molemmilta joukkueilta nähtiin hattutemppu samassa ottelussa edellisen kerran yli kymmenen vuotta sitten 12. lokakuuta 2013, jolloin Oulun Kärpät voitti Jokerit 8−4. Kärpistä kypärätempussa onnistui Lasse Kukkonen ja Jokereista Nichlas Hardt. Ari-Pekka Pajuluoma valitsi Simontaipaleen ottelun Alumnien tähtien kakkostähdeksi.

### Maajoukkueura

Simontaival pelasi alle 20-vuotiaiden MM-kilpailuissa vuosina 2021 ja 2022, joista jälkimmäinen turnaus päättyi hopeaan ja ensimmäinen turnaus pronssiin.

Simontaival pelasi myös alle 18-vuotiaiden MM-kilpailuissa vuonna 2019 sekä alle 18-vuotiaiden Hlinka Gretzky Cupissa vuonna 2018. Hän jakoi seitsemällä syöttöpisteellään koko turnauksen syöttöpörssin voiton Kanadan Ryan Suzukin kanssa sekä voitti Suomen sisäisen pistepörssin. Yhteensä Simontaival on pelannut 31 nuorten 38 poikien maaottelua.

Muuta
-----

Simontaipaleen isoveljet Matias ja Niklas ovat pelanneet myös jääkiekkoa. Heistä Matias on pelannut hyökkääjänä parhaimmillaan Mestis-tasolla.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Tappara | A-SM | 2 | 0 | 0 | 0 | 0 | – | – | – | – | – |
| 2018–2019 | Tappara | A-SM | 27 | 9 | 18 | 27 | 10 | – | – | – | – | – |  |  |  |  |  |  | U18 | 5 | 1 | 3 | 4 | 0 |
|  | Tappara | SM-liiga | 5 | 0 | 2 | 2 | 0 | – | – | – | – | – |
|  | LeKi | Mestis | 21 | 5 | 9 | 14 | 0 | – | – | – | – | – |
| 2019–2020 | Tappara | A-SM | 48 | 25 | 32 | 57 | 28 | 3 | 1 | 6 | 7 | 6 | Ykköstähdistö |
|  | Tappara | SM-liiga | 4 | 0 | 0 | 0 | 0 | – | – | – | – | – |
|  | KOOVEE | Mestis | 6 | 1 | 3 | 4 | 6 | – | – | – | – | – |
| 2020–2021 | Tappara | SM-liiga | 30 | 3 | 4 | 7 | 8 | 3 | 0 | 0 | 0 | 2 |  |  |  |  |  |  | JMM | 7 | 4 | 3 | 7 | 2 |
|  | TUTO Hockey | Mestis | 5 | 3 | 4 | 7 | 4 | – | – | – | – | – |
| 2021–2022 | KalPa | SM-liiga | 33 | 7 | 7 | 14 | 14 | – | – | – | – | – |  |  |  |  |  |  | JMM | 7 | 3 | 4 | 7 | 2 |
|  | Lukko | SM-liiga | 3 | 0 | 0 | 0 | 0 | – | – | – | – | – |
| 2022–2023 | KalPa | SM-liiga | 49 | 10 | 14 | 24 | 18 | 4 | 0 | 0 | 0 | 0 |
| 5 kautta | yhteensä | SM-liiga | 124 | 20 | 27 | 47 | 40 | 7 | 0 | 0 | 0 | 2 |
| 3 kautta | yhteensä | Mestis | 32 | 9 | 16 | 25 | 10 | – | – | – | – | – |

Lähteet
-------

* Kasper Simontaival The Internet Hockey Databasessa (englanniksi)
* Kasper Simontaival Eurohockey-sivustolla (englanniksi)
* Kasper Simontaival *Elite Prospects*. Everysport Media Group AB.  (englanniksi)

### Viitteet

1. ↑  Lehtinen, Lauri: Tapparan 16-vuotiaalla superlupauksella ja Patrik Laineella on neljä yhteneväisyyttä – junioriaikojen valmentaja arvioi: "Hänelle vain taivas on rajana" *aamulehti.fi*.  27.9.2018. Alma Media Suomi Oy.  Arkistoitu 12.2.2019. Viitattu 11.2.2019.
2. ↑  Tilastot *liiga.fi*. Jääkiekon SM-liiga Oy. Viitattu 27.9.2018.
3. 1 2 3 4 5 6 7 8 9  Kasper Simontaival *Elite Prospects*. Everysport Media Group AB.  (englanniksi)
4. ↑  Miettinen, Miska: 9000 asukkaan kaupungista MM-mitaleille ponnistanut NHL-lupaus pudotettiin yllättäen alas Nuorissa Leijonissa – iski va *suomikiekko.com*.  9.1.2021. Nordic Sport Media. Viitattu 13.6.2021.
5. ↑  Elite Prospects - U16 SM-sarja Stats 2016-2017 *eliteprospects.com*. Everysport Media Group AB. Viitattu 29.4.2019. (englanniksi)
6. ↑  Lehtinen, Lauri: Tapparassa debytoiva superlupaus säväytti jo 14-vuotiaana – valmentaja kertoi tuolloin, miksi Kasper Simontaival päihitti jopa Mikael Granlundin *aamulehti.fi*.  26.9.2018. Alma Media Suomi Oy.  Arkistoitu 27.9.2018. Viitattu 27.9.2018.
7. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 29.4.2019. (englanniksi)
8. ↑  Konkarivahti Bäckströmin liigaura jatkuu Tapparassa − nuorille lupauksille myös sopimuksia *Jatkoaika.com*.  22.5.2018. Jatkoaika r.y. Viitattu 27.9.2018.
9. ↑  Tappara - Lukko, 26.9.2018 *liiga.fi*.  26.9.2018. Jääkiekon SM-liiga Oy. Viitattu 27.9.2018.
10. ↑  Tappara - Lukko, 26.9.2018 *liiga.fi*.  26.9.2018. Jääkiekon SM-liiga Oy. Viitattu 27.9.2018.
11. ↑  Tappara - Lukko, 26.9.2018 *liiga.fi*.  26.9.2018. Jääkiekon SM-liiga Oy. Viitattu 27.9.2018.
12. ↑  Tapparalle viisi uutta pelaajaa *tappara.fi*.  20.5.2019. Tamhockey Oy. Viitattu 20.5.2019.
13. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 5.3.2020. (englanniksi)
14. ↑  Mennander, Pasi: Tapparan Kasper Simontaival nimettiin Nuorten SM-liigan tammikuun parhaaksi nuoreksi pelaajaksi *leijonat.fi*.  12.2.2020. Suomen Jääkiekkoliitto – Finlands Ishockeyförbund ry. Viitattu 5.3.2020.
15. ↑  Silventoinen, Juha: Nuorten SM-liigan parhaat valittu – Tieksola ja Tuomisto palkintorohmuina *Jatkoaika.com*.  5.3.2020. Jatkoaika r.y. Viitattu 5.3.2020.
16. ↑  31.3.2021: Nuorten Leijonien tähtipelaaja vaihtaa maisemaa – Tappara hukkaa jälleen yhden kasvattinsa *MTVuutiset.fi*.  13.6.2021. Telia Company AB. Viitattu 13.6.2021.
17. ↑  Tappara - JYP, 19.1.2021 *liiga.fi*.  19.1.2021. Jääkiekon SM-liiga Oy. Viitattu 13.6.2021.
18. ↑  Seppä, Lassi: KalPa hankki nuoret Jaromir Pytlikin ja Kasper Simontaipaleen riveihinsä *Jatkoaika.com*.  10.5.2021. Jatkoaika r.y. Viitattu 13.6.2021.
19. ↑  KalPa Twitterissä *twitter.com*.  5.11.2021. Kalevan Pallo Oy. Viitattu 16.4.2022.
20. ↑  Korona sekoitti Lukon pakan: lainamies Simontaival Lukon ykkösketjussa tänään, Repo sentterinä *ls24.fi*.  1.12.2021. Marva Media Oy. Viitattu 2.1.2022.
21. ↑  Katsaus KalPan sairastuvalle – 13.10.2022 *kalpa.fi*.  13.10.2022. Kalevan Pallo Oy. Viitattu 27.5.2023.
22. ↑  Hurmerinta, Eero: Molempien joukkueiden hattutemppu samassa liigaottelussa on harvinaisuus − edellisestä kerrasta yli kymmenen vuotta *Jatkoaika.com*.  10.5.2021. Jatkoaika r.y. Viitattu 11.1.2024.
23. ↑  Sport - Kalpa, 10.1.2024 *liiga.fi*.  10.1.2021. Jääkiekon SM-liiga Oy. Viitattu 11.1.2024.
24. ↑  Elite Prospects - Hlinka Gretzky Cup Stats 2018-2019 *eliteprospects.com*. Everysport Media Group AB. Viitattu 29.4.2019. (englanniksi)
25. ↑  Elite Prospects - Finland U18 *eliteprospects.com*. Everysport Media Group AB. Viitattu 29.4.2019. (englanniksi)
26. ↑  Niklas Simontaival *Elite Prospects*. Everysport Media Group AB.  (englanniksi)
27. ↑  Matias Simontaival *Elite Prospects*. Everysport Media Group AB.  (englanniksi)

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
12 Saarelainen |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen  

Valmentajat Karjalainen – Tervonen – Hentunen – Kauhanen – Kaartinen – Sacklin